প্রেরণা দেশপাণ্ডে হলেন কত্থক নৃত্যের স্বীকৃত ভারতীয় প্রচারক।   তিনি সাত বছর বয়সে শরদিনী গোলের অধীনে কত্থক শেখা শুরু করেছিলেন। তিনি প্রথম অনুষ্ঠান করেন পনের বছর বয়সে। অতঃপর তিনি রোহিণী ভাটের অধীনে বাইশ বছর ধরে লখনউ এবং জয়পুর ঘরানার গুরু-শিষ্য পরম্পরা অনুসারে কত্থক অধ্যয়ন করেন।  তিনি, সুতনু ভঙ্গিমা এবং কত্থকের বিভিন্ন দিক যেমন অভিনয় (অভিব্যক্তি)  এবং লয় (ছন্দ) দক্ষতার জন্য বিশেষভাবে পরিচিত।   প্রেরণা দেশপাণ্ডে ভারতের পুনে বিশ্ববিদ্যালয় (ললিত কলা কেন্দ্র) থেকে পারফর্মিং আর্টস বিষয়ে তাঁর আনুষ্ঠানিক শিক্ষা লাভ করেছিলেন। তিনি এই বিশ্ববিদ্যালয় থেকে কত্থকের উপর স্নাতকোত্তর ডিগ্রি অর্জন করেন প্রথম স্থান লাভ করে। তিনি গণিতে স্নাতক ডিগ্রিও অর্জন করেছেন, এবং নৃত্যে এই গাণিতিক জ্ঞান প্রয়োগ করেন।   এই শিল্পের প্রতি তাঁর একাগ্রতার নিদর্শন হিসাবে, দেশপাণ্ডে পুনেতে কত্থক নৃত্যের প্রতিষ্ঠান ''নৃত্যধাম'' প্রতিষ্ঠা করেন, যেখানে তিনি দেশি-বিদেশী শিক্ষার্থীদের পড়াচ্ছেন, এবং তাঁর কাছে উন্নত নৃত্য প্রদর্শন ক্ষমতাসম্পন্ন একটি স্থিতিশীল দল রয়েছে যারা বিভিন্ন অনুষ্ঠান এবং উৎসবে অংশ নেয়।    পরিবার  প্রেরণা বিবাহ করেছেন বিশিষ্ট একক তবলা বাদক শ্রী সুপ্রীত দেশপাণ্ডেকে।  তাঁদের একমাত্র কন্যা ঈশ্বরী দেশপাণ্ডে। তিনিও তাঁর নৃত্যধামের শিক্ষার্থী। ১৯৯৯ সালে তিন বছর বয়সে ঈশ্বরীর নাচের হাতেখড়ি হয়। তিনি বারো বছর বয়সেই একজন কত্থক নৃত্যশিল্পী হিসাবে নিজেকে প্রমাণ করেছিলেন।    সৃজনশীল সহযোগিতা  মীরা বাইয়ের জীবন ও গানের উপর ভিত্তি করে 'মারো প্রণাম' (আমার প্রণাম) নামে একটি সৃজনশীল নৃত্যানুষ্ঠানে, পণ্ডিত হেমন্ত পেন্ডসের ধারনায় প্রেরণা দেশপাণ্ডে কত্থক নৃত্য পরিকল্পনা করেছিলেন।   ২০০৭ সালে, বিশ্ব ঐতিহ্য স্থান অজন্তা ও ইলোরার গুহাসমূহের অনুপ্রেরণায়, প্রেরণা দেশপাণ্ডে, বিখ্যাত ওড়িশি নৃত্যশিল্পী সুজাতা মহাপাত্রের সাথে একটি কত্থক - ওড়িশি মিলিত নৃত্যে অংশ নেন। ২০০৭ সালের ১৮ই ফেব্রুয়ারি, মহারাষ্ট্রের সাংস্কৃতিক রাজধানী পুনেতে অজন্তা কামস অ্যালাইভ - ট্রিবিউট টু অজন্তা এন্ড ইলোরা শিরোনামের এ অনুষ্ঠানটি প্রথম প্রদর্শিত হয়েছিল। নৃত্য পণ্ডিত সুনীল কোঠারী উপস্থাপিত, এই নৃত্যানুষ্ঠানটি পরবর্তীকালে দেশের বিভিন্ন শহরে মঞ্চস্থ হয়েছিল।   ২০১০ সালে, প্রেরণা এবং সুজাতা একসাথেই তাঁদের নৃত্যানুষ্ঠান চালিয়ে গেছেন।  ২০১৮ সালে, নৃত্যশিল্পী মোহনরাও কল্লিয়ানপুরকারের ছন্দময় কাজের উপর ভিত্তি করে, প্রেরণা স্পেস: তাল-মালা নামে দীর্ঘ একটি নাচের অনুষ্ঠানের আয়োজন করেন, যেটিতে অংশগ্রহণ করেছিলেন নৃত্যধামের অনুবাদকেরা। সেই অনুষ্ঠানে রতিকান্ত মহাপাত্র এবং তাঁর ওড়িশি সংস্থা উভয়কেই আমন্ত্রণ জানানো হয়েছিল।    পুরস্কার    ২০১৬: দেবদাসী জাতীয় পুরস্কার    গৌরব পুরস্কার, পণ্ডিত বিরজু মহারাজের হাত থেকে    মুম্বাইয়ের সুর সিঙ্গার সংসদ কর্তৃক ''সিঙ্গার মণি'' উপাধি     ১৯৯৪: কিরণ কাটানি কর্তৃক ''নৃত্যশ্রী'' উপাধি    আরও দেখুন    কত্থক নৃত্যশিল্পীদের তালিকা   নৃত্যে ভারতীয় মহিলাদের তালিকা ভারতীয় ধ্রুপদী নৃত্য ওড়িশি নৃত্য ভারতে নৃত্য   তথ্যসূত্র    বহিঃসংযোগ        বিষয়শ্রেণী:জীবিত ব্যক্তি বিষয়শ্রেণী:কত্থক নৃত্যশিল্পী বিষয়শ্রেণী:মহারাষ্ট্রের নৃত্যশিল্পী বিষয়শ্রেণী:ভারতীয় নারী শাস্ত্রীয় নৃত্যশিল্পী বিষয়শ্রেণী:ভারতীয় নারী নৃত্য পরিচালক বিষয়শ্রেণী:ভারতীয় নৃত্য শিক্ষক বিষয়শ্রেণী:মহারাষ্ট্রের নারী শিল্পী বিষয়শ্রেণী:২১শ শতাব্দীর ভারতীয় নৃত্যশিল্পী বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:২০শ শতাব্দীর ভারতীয় নৃত্যশিল্পী বিষয়শ্রেণী:ভারতীয় নৃত্য পরিচালক বিষয়শ্রেণী:ভারতীয় ধ্রুপদী নৃত্যের অভিনয়শিল্পী বিষয়শ্রেণী:২০শ শতাব্দীর ভারতীয় নারী শিল্পী বিষয়শ্রেণী:২১শ শতাব্দীর ভারতীয় নারী শিল্পী